Cuprins:
Punctele negre, cunoscute și sub denumirea medicală de “comedoane deschise”, sunt mici umflături negre sau închise la culoare care apar pe piele, ca rezultat al unui por deschis care s-a umplut cu sebum (o substanță uleioasă natural produsă de piele) și celule moarte ale pielii [1]. Acestea sunt mai vizibile în special în zonele cu pori măriți, cum ar fi în jurul nasului și a bărbiei.
Deși sunt mai comune pe nas, punctele negre pot apărea pe orice parte a corpului, inclusiv pe față, pe spate, pe gât, pe piept sau pe brațe. Acestea sunt mai întâlnite la adolescenți, în timpul pubertății, dar pot afecta și adulții.
Deși nu sunt dureroase, prezența punctelor negre poate fi inestetică și poate afecta stima de sine a unei persoane. Pentru a preveni sau trata punctele negre, este important să se adopte o rutină adecvată de îngrijire a pielii, care să includă curățarea regulată a feței cu produse potrivite pentru tipul de ten, exfolierea delicată a pielii pentru a elimina celulele moarte și utilizarea unor produse de îngrijire non-comedogene.
De asemenea, este important să se evite atingerea sau stoarcerea punctelor negre, deoarece acest lucru poate duce la răspândirea bacteriilor și inflamații mai severe.
Punctele negre apar atunci când porii pielii se blochează cu sebum, o substanță uleioasă produsă de glandele sebacee. Atunci când producția de sebum este în exces, acesta tinde să se acumuleze în pori, ceea ce duce la formarea punctelor negre [1].
Printre factorii favorizanți ai punctelor negre se află și [1]:
Pielea noastră se regenerează constant, eliminând celulele moarte. În cazul în care aceste celule nu sunt îndepărtate corespunzător, ele pot bloca porii, combinându-se cu sebumul și formând, astfel, puncte negre.
Unii factori externi precum poluarea, praful și fumul de țigară pot contribui la apariția punctelor negre. Aceste particule se pot acumula pe suprafața pielii și pot bloca porii, favorizând apariția punctelor negre. De asemenea, un stil de viață nesănătos, alimentația bogată în grăsimi și zaharuri, stresul și lipsa somnului pot influența producția de sebum și pot contribui la apariția lor.
Utilizarea unor produse cosmetice care nu sunt adecvate tipului de piele sau care sunt de calitate slabă poate duce la blocarea porilor și la apariția punctelor negre. Unele produse cosmetice conțin ingrediente comedogene care pot obstrucționa porii.
În cazul în care punctele negre persistă, ar trebui consultat un medic dermatolog. Acesta poate recomanda ca tratament pentru puncte negre utilizarea unor produse cosmetice create special pentru îngrijirea tenului gras, care este predispus la apariția punctelor negre și a acneei, dar și schimbarea dietei și a stilului de viață.
O rutină de îngrijire a pielii corectă este esențială pentru prevenirea și tratarea punctelor negre. Aceasta ar trebui să includă curățarea zilnică a pielii și hidratarea corespunzătoare cu produse adecvate tipului de ten. Trebuie să se evite produsele care pot irita sau usca pielea, ceea ce poate duce la o producție mai mare de sebum și la formarea de puncte negre.
În unele cazuri, dermatologul poate recomanda și tratamente precum peelingurile chimice sau microdermabraziunea.
Înainte de a încerca orice metodă de tratament, îți recomandăm să consulți un dermatolog pentru a obține o evaluare adecvată a pielii și pentru a primi recomandări personalizate. Fiecare persoană are nevoi specifice, iar un dermatolog poate oferi cele mai potrivite opțiuni de tratament în funcție de circumstanțele individuale.
Prevenirea și tratarea punctelor negre începe cu o rutină de îngrijire a pielii adecvată, ce include:
Curățarea adecvată a pielii ajută la îndepărtarea impurităților și a excesului de sebum care blochează porii și duce la formarea punctelor negre. De exemplu, poți utiliza un gel purificator cu o formulă care se adresează în mod specific nevoilor tenului gras, predispus la acnee și la apariția punctelor negre.
Tonifierea ajută la echilibrarea pH-ului pielii și la închiderea porilor, prevenind astfel acumularea de murdărie și sebum. Utilizează un toner echilbrant, fără alcool, care ajută la reglarea secreției de sebum și la îmbunătățirea caracteristicilor tenului.
Hidratarea este importantă pentru menținerea echilibrului de umiditate în piele și pentru a preveni producția excesivă de sebum. Utilizează o cremă matifiantă de zi, cu acțiune sebocorectoare și care favorizează închiderea porilor dilatați.
O dată pe săptămână poți folosi și o mască pentru puncte negre.
Pentru a obține cele mai bune rezultate, utilizează în mod corect și consecvent produsele de îngrijire pentru tenul gras sau mixt, predispus la puncte negre și acnee. În acest sens, respectă instrucțiunile de pe ambalaje sau recomandările medicului dermatolog. În plus, efectuează un test de sensibilitate înainte de a utiliza orice tip de produse noi.